
# Рөстәм Миңнеханов Сколково инновацион үзәгендәге киңәшмәдә катнашты

*18.09.2012*Бүген ТР Президенты Рөстәм Миңнеханов Россия Премьер-министры Дмитрий Медведев рәислегендәге киңәшмәдә катнашты. Киңәшмә Сколково инновацион үзәгендә үтте.


Киңәшмәгә кадәр РФ Премьер-министры Дмитрий Медведев Сколково инновацион үзәгенең беренче бинасында булды.


Дмитрий Медведев шулай ук компания эшчәнлеге белән танышты, алар дистанцион медицина һәм югары медицина технологияләре өлкәсендәге эшләнмәләрен күрсәттеләр. Аерым алганда, аңа Сколковода югары медицина технологияләрен укыту үзәге булдырырга тәкъдим иттеләр.


РФ Премьер-министры Сколково инновацион үзәгендә булганда “Россиядә фармкомпания уңышы сере” (“Рецепт успеха фармкомпании в России”) конференциясендә сәламләү сүзе белән чыгыш ясады. Конференция медицина һәм инновация өлкәсендәге җитәкчеләрне туплады. Җыелганнар якын арада ватан медицина инновацияләре үсешенең юнәлешен билгеләргә тырыштылар.

*ТР Президенты матбугат хезмәте*
Рөстәм Миңнеханов Сколково инновацион үзәгендәге киңәшмәдә катнашты